Document ID: 32009R0732

32009R0732
L 208/3
SLUŽBENI LIST EUROPSKE UNIJE
10.08.2009.
UREDBA KOMISIJE (EZ) br. 732/2009
od 10. kolovoza 2009.
o 111. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. prvu alineju,
budući da:
(1)
Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi. Taj popis uključuje i gospodina Uthmana Omara Mahmouda.
(2)
Prvostupanjski sud je 11. lipnja 2009. (2) odlučio ukinuti Uredbu (EZ) br. 881/2002 u onoj mjeri u kojoj se odnosi na gospodina Omara Mohammeda Othmana.
(3)
Prije izricanja presude prvostupanjskoga suda, Komisija je objavila obavijest (3) na pažnju gospodina Uthmana Omara Mahmouda, kojom ga je obavijestila da je Odbor za sankcije UN-a za Al-Qaidu i talibane iznio razloge za njegovo uvrštavanje na popis te da će mu na zahtjev obrazloženje poslati kako bi dobio priliku iznijeti svoje mišljenje o tome. Usto, priopćenjem od 12. lipnja 2009. obrazloženje uvrštavanja na popis poslano je gospodinu Uthmanu Omaru Mahmoudu na adresu njegova odvjetnika, zajedno sa zahtjevom da se o njemu očituje do 14. srpnja 2009.
(4)
Komisija od osobe uvrštene na popis nije dobila nikakvu primjedbu na obrazloženje uvrštavanja na popis.
(5)
Popis osoba, skupina i subjekata na koje se primjenjuje zamrzavanje financijskih sredstava i gospodarskih izvora, koji je sastavio Odbor za sankcije UN-a za Al-Qaidu i talibane, uključuje i gospodina Uthmana Omara Mahmouda.
(6)
Gospodina Uthmana Omara Mahmouda trebalo bi, stoga, dodati u Prilog I.
(7)
Odbor za sankcije je 24. ožujka 2009. izmijenio identifikacijske podatke. Objavljene podatke (4) o gospodinu Uthmanu Omaru Mahmoudu trebalo bi stoga ažurirati.
(8)
Zbog preventivne naravi i ciljeva zamrzavanja financijskih sredstava i gospodarskih izvora na temelju Uredbe (EZ) br. 881/2002 i radi potrebe da se zaštite legitimni interesi gospodarskih subjekata koji se oslanjaju na zakonitost poništene Uredbe, ova bi se Uredba trebala primjenjivati od 30. svibnja 2002.,
DONIJELA JE OVU UREDBU:
Članak 1.
Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 30. svibnja 2002.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. kolovoza 2009.

Labels: 11
5
10
0
18